'n Ma se hart | Maroela Media
Deur Suretha Barnard
As 'n ma van twee siek kinders ken ek 'n seer en gebroke hart. In die lewe is daar duisende ander gebeure wat ook jou hart kan breek en ek is deeglik bewus daarvan. Wanneer ons harte gelukkig of kalm en vol vrede is, kom ons dit glad nie agter nie, maar dan onthou ek die tyd wat my hart so seer was dat ek nie kon asem kry nie!
Die ergste is dat die seer nie so seer oor die siektes of aardse besittings was (wat ons nie gehad het weens mediese onkostes nie) maar wel oor hul eie harte en gestremdhede vir die lewe, wat ons so as van selfsprekend ervaar. Die wil om te doen, maar jou lyf wil nie saamwerk nie.
Hoewel ek iemand is wie se trane maklik vloei, was daar 'n tyd na die diagnose van twee siektes dat die trane net heeldag oor my wange gevloei het en die lied en lag wat in my lewe was, verdwyn het. My man het gespot en gesê ek het krane in my oë.
Ons harte was diep seer en met my man (Mannie) wat weg werk, was daar nog nie eers tyd om onlangse diagnoses te bespreek nie. Dan tref dit ons daar is 'n groot almagtige God in ons, om ons, so vol liefde dat dit oorloop in ons stukkende harte en ons volmaak!
Daar is regtig baie mense wat vir ons omgee en ons bystaan. Maar uiteindelik is ons vrede, rustigheid, stil word, herlaai net moontlik by 'n groot alomteenwoordige God.
Ek kom Jesus teë in koue hospitaal gange, op harde stoele voor teater deure, in gebreekte harte van 'n kind wat nie wakker word na narkose nie, by die hoësorgeenheid se toe deure. Hy is daar, Hy dra ons, Hy versorg ons en vat ons na 'n plek van veiligheid waar liefde geen einde het nie.
Net daar besef ek wat van die kruis? Hoe lief het God my as sondaar gehad om Jesus vir my te stuur? Kinders, met 'n diagnose wat jou hart skeur, is niks in vergelyking met die kruis nie. Ek is dankbaar – net daar!
Ek het soveel rustigheid en vrede in my om te weet God, wat die heelal geskep het, het my oneindig lief en het boonop twee van Sy engele aan my sorg toevertrou. Ek is voorwaar bevoorreg.
Wie is nou eintlik verward?
Suretha jy en jou man en kinders is vi ons almal so 'n mooi voorbeeld. Lief julle. V
So baie dankie vir hierdie opbouende skrywe. As die nag so donker is, vergeet 'n mens soms dat God altyd daar is. Seëninge!
Ouers om na op te kyk ek bewonder julle vir elke tree wat julle gee met soveel dinge wat oor jul pad kom en nog altyd daar is om ander te help.
Die beste LEESSTUK OOIT vandag!!!!
SURETA is nie Net n Ma vir haar siek Kinders en Wonderlike Vrou vir haar Man nie maar … ook nog vir: Tyd Omgee Liefde Gebed en Ondersteuning vir ander Ma se Kinders…. JY is 'n Wonderlike Mens….ek bid jou en jou familie teveel om te hanteer SEEN toe. Dankie vir wie jy is.